hu hu hu hu hu hu hu hu hu hu hu sk hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu ca fi ast sq pt hu en hu en it it hu hu hu hu hu en hu hu en hu hu en hu en hu hu hu hu en hu hu hu hu hu hu hu hu hu hu hu hu hu hu hu
tömegszórakoztatást szolgáló ókori római épülettípus
Az amfiteátrum (a görög ἀuφί 'két oldalt' és θέatpov 'színház' szavakból, latinul amphitheatrum) kör vagy ovális alakú, különféle rendezvények tartására használt tér, amelyet nézőközönség befogadására alkalmas fedetlen lelátó vesz körül.
A római Colosseum 50 ezer ember befogadására volt alkalmas
Az egyik legismertebb modern amfiteátrum, a Hollywood Bowl
Tömegszórakoztatást (pl. gladiátorjátékok, állatviadalok stb.) szolgáló ókori római épülettípus. Elliptikus küzdőtérből (aréna) és azt körülvevő, lépcsősen emelkedő üléssorokból alakított nézőtérből (cavea) áll, amelyet az ugyancsak elliptikus alaprajzú homlokzati fal határol. A homlokzati falat többszintes árkádok tagolják.
1 Ókori római amfiteátrumok
Az első amfiteátrumszerű építményeket az ókori Róma gladiátorokat és vadállatokat felvonultató ünnepi játékainak kiszolgálására hozták létre. Ezen látványosságok rendezésére sem a fórum nem felelt meg, mivel ott a tömegben hátrébb állók nem láthattak jól, sem a cirkusz, a kocsiversenyek helyszíne, mivel az túlságosan elnyújtott ovális volt. Tudomásunk szerint elsőként az ifjabb C. Scribonius Curio készíttetett két, a görög színházakra hasonlító faépítményt, melyeket egymással szembe lehetett fordítani. Az ebből a megoldásból származó amphi-theatrum elnevezés először a Julius Caesar által i. e. 46-ban építtetett kettősszínházzal kapcsolatban bukkan fel.
A korai amfiteátrumok fából készültek, s előfordult, hogy nem bírták a tömeg terhét vagy tűz ütött ki bennük. Statilius Taurus i. e. 30-ban a Campus Martiuson épített amfiteátruma részben már kőből készült, de mivel ez is tűzben pusztult el, az ülései és a lépcsői valószínűleg még fából voltak. Rómában az első állandó, kőből készült, sok néző befogadására alkalmas amfiteátrum az Amphiteatrum Flavium (Colosseum) volt.
Néhány jó állapotban fennmaradt ókori amfiteátrumban napjainkban is rendeznek koncerteket, színházi vagy operaelőadásokat stb.
A modern korban épített amfiteátrumok nézőtere legtöbbször félkör alakú, így a kifejezés használata velük kapcsolatban pontatlan, de elfogadott. Színpadjuk mögött általában homorú szerkezet emelkedik, mely felerősíti a hangot és irányítja a terjedését. Az épület környezetétől függően a nézőtér kiterjedhet a domboldal olyan részére is, ahol nem alakítottak ki üléseket.
Róma – Colosseum, (50 000 ember befogadására volt képes).
Trier – a világörökség része
List of Roman amphitheatres
A Dictionary of Greek and Roman Antiquities, John Murray, London, 1875.
Építészeti szakszótár/ Zádor Anna 1984
A Wikimédia Commons tartalmaz Amfiteátrum témájú médiaállományokat.
Nézd meg az amfiteátrum címszót a Wikiszótárban!
Fényképek a budapesti római romokról
Az óbudai katonai amfiteátrum 360 fokos panorámája
Ez az ókori témájú lap egyelőre csonk (erősen hiányos). Segíts te is, hogy igazi szócikk lehessen belőle!
Az ókori Róma portálja
A lap eredeti címe: „https://hu.wikipedia.org/w/index.php?title=Amfiteátrum&oldid=24193425”
Utoljára szerkesztve 2021. szeptember 6., 12:22-kor
A lap utolsó módosítása: 2021. szeptember 6., 12:22
A lap szövege CC BY-SA 3.0 alatt érhető el, ha nincs külön jelölve.